**E L Ő T E R J E S Z T É S**

# **Szombathely Megyei Jogú Város Közgyűlésének**

# **2019. június 18-i ülésére**

**Javaslat**

**Szombathely Megyei Jogú Város Bűnmegelőzési és Közbiztonsági Koncepció Cselekvési Programjával kapcsolatos döntések meghozatalára**

A Bűnmegelőzési, Közbiztonsági és Közrendvédelmi Bizottság kidolgozta Szombathely Megyei Jogú Város Bűnmegelőzési és Közbiztonsági Koncepcióját 2006. évben, amelyet a Közgyűlés a 41/2006. (II.23.) Kgy. számú határozatával hagyott jóvá. A bizottság a Bűnmegelőzési és Közbiztonsági Koncepciót (továbbiakban: koncepció) rendszeresen aktualizálja. A bizottság a koncepció alapján mindig 2 éves időszakra szóló cselekvési programot készít. A cselekvési program véghajtásáról mindig beszámol a Közgyűlésnek és azzal egyidejűleg jóváhagyásra előterjeszti a 2 éves időtartamra szóló új cselekvési programot.

**I.**

**Beszámoló Szombathely Megyei Jogú Város Bűnmegelőzési és Közbiztonsági Koncepciójának 2017.07.01-2019.06.30. időszakra szóló Cselekvési Programja végrehajtásáról**

A Bűnmegelőzési, Közbiztonsági és Közrendvédelmi Bizottság elkészítette a Szombathely Megyei Jogú Város Bűnmegelőzési és Közbiztonsági Koncepciója 2017.07.01-2019.06.30. időszakra jóváhagyott Cselekvési Program végrehajtásáról szóló beszámolót.
A beszámoló az előterjesztés 1. számú mellékletét képezi.

**II.**

**Cselekvési Program Szombathely Megyei Jogú Város Bűnmegelőzési és Közbiztonsági Koncepciója végrehajtásához (2019.07.01- 2021.06.30.)**

A Bűnmegelőzési, Közbiztonsági és Közrendvédelmi Bizottság elkészítette a koncepció és a 2017.07.01-2019.06.30. időszak cselekvési program tapasztalatai alapján a 2019.07.01-2021.06.30. időszakra tervezett feladatok végrehajtásáról szóló cselekvési programját. Az előterjesztés mellékletét képező programban azok a feladatok szerepelnek, amelyek végrehajtása a megelőzésre helyezve a fő figyelmet segítheti városunk közbiztonsági helyzetének szinten tartását, javítását. A 2019.07.01-2021.06.30. időszakra szóló Cselekvési Program az előterjesztés 2. számú mellékletét képezi.

Kérem a Tisztelt Közgyűlést, hogy a beszámolót és a 2019.07.01-2021.06.30. időszakra szóló Cselekvési Programot megtárgyalni, és azokat elfogadni szíveskedjék.

**Szombathely, 2019. június „ ”**

 **/:Dr. Puskás Tivadar:/**

**I.**

**HATÁROZATI JAVASLAT**

**……./2019. (VI.18.) Kgy. számú határozat**

A Közgyűlés a Szombathely Megyei Jogú Város Bűnmegelőzési és Közbiztonsági Koncepciójának 2017.07.01-2019.06.30. időszakra jóváhagyott Cselekvési Program végrehajtásáról szóló beszámolót az előterjesztés melléklete szerinti tartalommal elfogadja.

**Felelősök:** Dr. Puskás Tivadar polgármester

Ágh Ernő a Bűnmegelőzési, Közbiztonsági és Közrendvédelmi Bizottság elnöke

/A végrehajtásért: Keringer Zsolt, az Informatikai, Minőségügyi és Gondnoksági Kabinet osztályvezetője/

**Határidő:** azonnal

**II.**

**HATÁROZATI JAVASLAT**

**……./2019. (VI.18.) Kgy. számú határozat**

A Közgyűlés a Szombathely Megyei Jogú Város Bűnmegelőzési és Közbiztonsági Koncepciója 2019.07.01-2021.06.30. időszakra szóló Cselekvési Programját az előterjesztés melléklete szerinti tartalommal elfogadja.

**Felelősök:** Dr. Puskás Tivadar polgármester

Ágh Ernő a Bűnmegelőzési, Közbiztonsági és Közrendvédelmi Bizottság elnöke

/A végrehajtásért: Keringer Zsolt, az Informatikai, Minőségügyi és Gondnoksági Kabinet osztályvezetője/

**Határidő:** azonnal